|  |
| --- |
| **MiG-5** |
|  |
| MiG-5 |
|  |
| Tipas | naikintuvas |
| Gamintojas | Mikojan-Gurevič |
| Pirmas skrydis | 1941 m. birželio 11 d. |
| Pradėtas naudoti | nepradėtas naudoti |
| Būsena | nenaudojamas |
| Pagaminta vnt. | 2 |

**MiG-5 (DIS-200)** (rus. *Микоян и Гуревич МиГ-5 (ДИС-200)*) buvo Sovietų Sąjungos eksperimentinis naikintuvas, skirtas lydėti bombonešius.

Istorija
--------

Projekto pavadinimas **ДИС-200** (rus. *Дальний истребитель сопровождения* – *tolimojo lydėjimo naikintuvas*). Projektuoti pradėtas 1940 m. spalio 7 d. Buvo pasirinktas АМ-37 variklis.

Lapkričio 12 d. buvo padarytas naikintuvo maketas. Aptarus, nutarta padaryti keletą konstrukcijos pakeitimų, o po pakeitimų surinkti bandomąjį lėktuvą. Po keitimų lapkričio 25 d. modelis patvirtintas. Trys pirmieji MiG-5 (DIS-200) surinkti gamykloje Nr.1 (rus. *завода No.1 им. Авиахима*).

Naikintuvo paskirtis:

* lydėti bombonešius
* priešo oro gynybos sunaikinimas
* oro erdvės patruliavimas
* žvalgyba
* veiksmai priešo užnugaryje
* naudojimas kaip pikiruojančio bombonešio

MiG-5 (DIS-200) buvo projektuojamas kaip žemasparnis, mišrios konstrukcijos lėktuvas su dviguba uodega ir sudedama važiuokle. Jis buvo gaminamas iš kelių stambių agregatų, o tai palengvino jo surinkimą.

Fiuzeliažas iš trijų dalių: priekinė dalis iš duraliuminio lakštų, vidurinė – *monokoko* tipo medinė, užpakalinė – iš surenkamų plieno vamzdžių su duraliuminio lakštais. Dviejų lonžeronų sparnai padengti fanera. Medinis uodegos pagrindas tvirtinamas prie metalinių fiuzeliažo konstrukcijų. Važiuoklė su pneumatiniais amortizatoriais, užpildytais alyva, 1 metro skersmens priekiniais ratais. Prie dviejų variklių, sumontuotų ant sparnų, pradžioje buvo montuojami trigubi AB-5L-114 propeleriai (diametras 3,1 m). Su jais buvo pasiekiamas 560 km/h greitis, bet tai buvo 100 km/h mažesnis greitis nei buvo planuota, todėl jie pakeisti į keturių menčių AB-9B-149 propelerius (diametras 3 m). Naikintuvo greitis išaugo iki 610 km/h. Pakilimas į 5 000 m aukštį užtrukdavo 5,5 minutės.

Nors pradžioje buvo numatyta VJ-23 patranka, parekomendavus projekto komisijai ir TSRS KOP, naikintuvui skirta MP-6 patranka su 200-300 šovinių (kalibras 23 mm). Taip pat du 12,7 mm kalibro BS ir keturi 7.62 kalibro ShKAS su 1 000-5 000 šovinių kulkosvaidžiai. Naikintuvai galėjo skraidinti iki 1 000 kg bombų arba 1 torpedą su parašiutu. 

Pirmas skrydis įvyko 1941 m. birželio 11 d. Bandymai vyko nuo nuo liepos 1 iki spalio 5 d. Nutraukus MP-6 patrankos bandymus, rekomenduota pakeisti ją VJ-23 patranka, bet tam reikėjo didelių konstrukcijos pakeitimų.

Vykdant gamyklinius MiG-5 (DIS-200) bandymus atsiskleidė naikintuvo konstrukcijos ir skraidos trūkumai, todėl komisija nepatvirtino projekto, tačiau rekomendavo tęsti bandymus, kad būtų surinkti duomenis kitų tokio tipo lėktuvų projektavimui ir gamybai.

II pasaulinio karo metu naikintuvas evakuotas į Kazanę.

1942 m. projektavimo ir konstravimo darbai nutraukti.

Ginkluotė
---------

* Viena VJ-23 (rus. *Волков-Ярцев ВЯ-23*) 23 mm kalibro automatinė patranka su 200-300 užtaisų
* Du BS (rus. *Березин УБ*) 12.7 mm kalibro kulkosvaidžiai (300-600 užtaisų)
* Keturi ShKAS (rus. *ШКАС – Шпитальный, Комарицкий, Авиационный, Скорострельный*) 7.62 mm kalibro kulkosvaidžiai (su 1 000-5 000 kulkomis).

Charakteristikos
----------------

|  |  |
| --- | --- |
| Tipas |  |
| Ekipažas | 1 pilotas |
| Keleivinės vietos |  |
| Ilgis | 10,87 m |
| Aukštis | 3,40 m |
| Sparnų ilgis | 15,10 m |
| Sparnų tipas |  |
| Sparnų kampas |  |
| Sparnų plotas | 38,90 m² |
| Tuščioji masė | 5 446 kg |
| Pilnoji masė | 7 605 kg |
| Maksimali masė | 8 000 kg |
| Variklis (-iai) | Mikulin AM-37 V-12, du (1 400 AJ vieno) |
| Traukos jėga |  |
| Kreiserinis greitis |  |
| Didžiausias greitis | 610 km/h |
| Mach | 0.5 |
| Skrydžio aukštis |  |
| Didžiausias aukštis | 10 900 m |
| Skrydžio nuotolis | 2 280 km |
| Kovinis skrydžio nuotolis |  |
| Kilimo greitis | 15,2 m/s |
| Kuro atsargos |  |
| krydžio trukmė |  |

Nuorodos
--------

* airpages.ru

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMikojan-Gurevič lėktuvai |
| --- |
|  |
| Naikintuvai | 
 MiG-1 **·**  MiG-3 **·**  MiG-5 **·**  MiG-7 **·**  MiG-9 **·**  MiG-13 **·**  MiG-15 **·**  MiG-15bis **·** MiG-17 **·**  MiG-19 **·**  MiG-21 **·**  MiG-23 **·**  MiG-25 **·**  MiG-29 **·**  MiG-29M **·** MiG-29K **·** MiG-31 **·**  MiG-33 **·**  MiG-35  |
|  |
| Puolamieji | 
MiG-23 **·**  MiG-27 |
|  |
| Žvalgybos | 
MiG-15Rbis **·**  MiG-25R |
|  |
| Mokomieji | 
MiG-9UTI **·**  MiG-15UTI **·** MiG-AT |
|  |
| Eksperimentiniai | 
 MiG-8 **·**  MiG-110 **·**  MiG-125 **·**  I-75 **·**  I-211 **·**  I-270 **·**  I-320 **·**  I-350 **·**  E-8 **·**  E-150 **·**  E-152 **·**  MiG-105 **·**  MiG-1.44 **·**  MiG Skat **·**  |

 |